
הצעת חוק הדגל והסמל (המנון המדינה), התשס"ד-2004.

היו”ר יורי שטרן:

	שלום אני פותח את ישיבת הוועדה. אנו דנים בהצעת חוק הדגל והסמל. אני מבקש מחבר הכנסת נודלמן להציג את החוק. 

מיכאל נודלמן:

	זה חוק פשוט. בכל מדינה יש שלושה סמלים מעוגנים בחוק, סמל דגל והמנון. במדינת ישראל שני סמלים מעוגנים בחוק, דגל וסמל, אבל ההימנון לא מעוגן בחוק. עכשיו נשמעים דיבורים על מדינה דו לאומית. אני חושב שאנחנו מדינה יהודית, ועל כן צריך לעגן בחוק גם את ההימנון. 

	אני רוצה גם לומר כי מההתחלה זה היה המנון לאומי. במשך 50 שנה האחרונות, הוא הפך להיות ההימנון של ישראל. אף אגוד בארץ ובעולם אינו חושב שזהו אינו ההימנון של מדינת ישראל, אבל אני יודע שיש אנשים שרוצים לשנות את ההימנון, ועל כן אני חושב שצריך לעגן את זה בחוק. 

היו”ר יורי שטרן:

	האם מישהו יודע, מה הסיבה לכך שעד כה זה לא קרה? למה עד כה לא נקבע מעמדה של התקווה בחוק?

יחזקאל לביא:

	הימנון התקווה, הולחן על ידי נפתלי הרץ אימבר, כאשר במקור ישנם עוד 3 בתים נוספים, שיש הרבה רשויות שלוקחות על עצמן את זה, פתח תקווה, ראשון, דלית אלכרמל, ויסוד המעלה. 

היו”ר יורי שטרן:

	אולי הוא סייר בארץ ובכל מקום חיבר כמה שורות.

יחזקאל לביא:

	כל מה שאני אומר כרגע זה לא בכובע שלי כאיש משרד הפנים, אלה כמיצג מזכירות הממשלה. במועצת המדינה הזמנית, בזמן שדנו בסמל המדינה, ראו את התקווה כהמנון המדינה. 

	אני רוצה לציין, כי בהצעת החוק שלפנינו חסרים התווים של ההימנון, דבר שקיים במדינות רבות בעולם, או שמא יעלה מישהו רעיון, שישירו את המילים של התקווה במנגינה אחרת. 

היו”ר יורי שטרן:

	האם זה באמת ישים?

יחזקאל לביא:

	זה ישים. 

היו”ר יורי שטרן:

	מה היתה הסיבה שעד כה לא הכניסו זאת לחוק?

יחזקאל לביא:

	ראו את זה כדבר מובן מאליו. 

היו”ר יורי שטרן:

	כלומר, רק כאשר התחילו לדבר כנגד, הרגישו צורך בעיגון בחוק.

יחזקאל לביא:

	הדיבורים כנגד כבר נשמעים שנים. אני מוכרח לציין, כי אישיות מפתח במדינת ישראל, שעמדה כסגנית נשיא בית המשפט העליון ולאחר מכן בתפקיד בכיר אחר, אמרה כי אולי צריך להתאים את מילות התקווה למצב.

היו”ר יורי שטרן:

	מי זאת?

קריאה:

	מרים בן פורת. 

היו”ר יורי שטרן:

	האם לנציגי הממשלה יש הערות?

עדי ביתו:

	יש לנו הערה טכנית. התוספת מפנה לסעיף 1א, כאשר היא צריכה להפנות לסעיף 1ג. לגבי המנגינה, יחזקאל כבר העיר. 

אילנה זיילר:

	אנחנו בעד החוק. אני מקבלת את ההערה לגבי המנגינה. 

היו”ר יורי שטרן:

	יש מדינות לא קטנות שהיום בבית הספר מתחיל בשירת ההימנון. 

יחזקאל לביא:

	בארצות הברית זה חלק מהחוק. 

עדי ביתו:

	מדובר רק בהצהרת האמונים.

יחזקאל לביא:

	בטקסים בארצות הברית יש חובה כזו. 




היו”ר יורי שטרן:
	
לפני חודש וחצי כמה חברי כנסת ואני, התארחנו בלוס אנג'לס, שהיא בערך כמו מדינת ישראל, כאשר ישיבת מועצת העיר התחילה בכך שכולם קמו, הצדיעו לדגל ושרו את ההמנון. אצלנו זה מיד יהפוך ללעג בתקשורת.  אולי כדאי לנו להציע שגם אצלנו זה יהיה. הזלזול הזה בסמלים הוא בלתי נסבל. 

מיכאל נודלמן:

	בזה מתחיל הזלזול בכל יתר הדברים. 

היו”ר יורי שטרן:

	מירי, האם יש לך הערות נוספות.

מירי פרנקל-שור:

	אני רוצה להפנות שאלה למשרד החינוך, האם יש נוסח רשמי של תווים?

אילנה זיילר:

	אני אבדוק את זה, ואחזיר לך תשובה. אני אשאל את המפקחת על הוראת המוסיקה.

קובי שפירא:

	באתר האינטרנט שנקרא "המנון", יש תווים.

יחזקאל לביא:

	יש מקור אחד במדינת ישראל שבו יש את התווים של כל ההמנונים, של כל מדינות העולם, תזמורת צה"ל. 

מירי פרנקל-שור:

	אני שואלת לגבי המעמד הרשמי של התווים. 

קובי שפירא:

	אני רוצה להעיר, כי מקובל לחשוב שהמנגינה היא מנגינה סלבית, שנפתלי צבי אימבר הביא איתו מרומניה. 

יחזקאל לביא:

	המקור הוא סמטנה, מלחין צ'כי. 

היו”ר יורי שטרן:

	אבל זה לא ממש דומה.

יחזקאל לביא:

	לא. מדובר רק בטיוב המרכזי. 


מירי פרנקל-שור:

	האם בארצות הברית ההמנון מעוגן בחוקה?

יחזקאל לביא:

	כן.

מירי פרנקל-שור:

	האם גם המנגינה?

יחזקאל לביא:

	נדמה לי שכן, אבל אני לא זוכר. 

היו”ר יורי שטרן:

	אני מעלה את הצעת החוק להצבעה.

ה צ ב ע ה
                                                                      בעד – 1
                                                                      נגד – 0
                                                                      נמנעים – אין

	ההצעה התקבלה פה אחד. אנו מבקשים מהמציע ומהיועצת המשפטית לבדוק את הנושא של התווים. אנחנו מסמיכים אתכם, לקראת הקריאה הראשונה, לצרף את התווים לתוספת החוק. 

	לסיכום, אנחנו אישרנו לקריאה ראשונה את חוק הדגל והסמל והמנון המדינה של חה"כ מיכאל נודלמן. ההצעה הזו נותנת להימנון הלאומי, "התקווה", מעמד חוקי, דבר שלא היה עד כה. 

	אנחנו קיבלנו ממרכז מידע של הכנסת, תוצאות מחקר שמקראות שבמדינות רבות, קנדה, רוסיה, יפן, צרפת וסינגפור, יש חוק שנותן מעמד קבוע ומוגן להמנון הללאומי. אין זשום סיבה שמדינת ישראל לא תעשה אותו דבר. אנחנו עושים את זה כנגד כל ההתבטאויות על כך שההמנון הזה מבטא רק צד אחד של הציבוריות הישראלית. אנחנו מדינה יהודית, וההמנון הזה הוא המנון של התנועה הציונית, שהפך לאורך השנים להמנון המדינה. היום, אנו ניתן לו מעמד חוקי, כך שהערעורים כנגדו לא יהיה להם סיכוי. אני מבקש מהיועצת המשפטית לקרוא את החוק.

מירי פרנקל-שור:

	מקריאה את הצעת חוק הדגל והסמל (המנון המדינה), התשס"ד-2004.

משה גפני:

	מה המשמעות של מחיקת התוספת השנייה. 

קובי שפירא:

	בתוספת השנייה של חוק הכנסת יש את נוסח ההמנון. עכשיו זה יעבור לחוק הדגל והסמל. בחלוק הכנסת זה היה כנספח. שם נאמר כי הכנסת בישיבת הראשונה תשיר את שיר "התקווה". 



היו”ר יורי שטרן:

	לאחר הבדיקה, יצורפו גם התווים להצעת החוק, כפי שזה קיים בחוקים מגבילים במדינות אחרות. צריך קודם לבדוק האם יש תווים רשמיים של "התקווה". צריך גם לבדוק היכן לשבץ זאת בגופו של החוק. את זה יעשו מציע החוק והיועצת המשפטית של הוועדה, בעזרתו של משרד החינוך.

קובי שפירא:

	גם אין תווים רשמיים, אין בעיה להכניס אותם לחוק. 

היו”ר יורי שטרן:

	זה חלק מההכנות שצריך לעשות. 

משה גפני:

	אני מציע שבעקבות הצעת החוק הזו, נעשה מבחן בבתי הספר כדי לראות כמה יודעים את מילות ה"תקווה".

היו”ר יורי שטרן:

אנחנו צריכים להיו אופטימיים ולקוות, שעם אישור החוק, אנחנו נעלה את רמת ההשכלה של תלמידי בתי הספר. תודה רבה, הישיבה נעולה. 

הישיבה הסתיימה בשעה 09:45




